बेलगाम अफसरशाही के कारण शहर में ठप पड़े हैं विकास कार्य: रेनुका
हांसी | विधायकरेनुका बिश्नोई ने कहा कि बेलगाम अफसरशाही सरकार के भेदभाव के चलते हांसी में विकास कार्य ठप पड़े हैं। तो नगर परिषद के दायरे के अंतर्गत विकास कार्य हो रहे हैं और ही ग्रामीण क्षेत्रों में काम हो रहे। इससे लोगों में सरकार के प्रति रोष बढ़ता जा रहा है। रेनुका विभिन्न कार्यक्रमों में शिरकत करने रविवार को यहां आई थीं। उन्होंने कहा कि विधायक आदर्श ग्राम योजना की सरकार ने घोषणा तो कर दी। परंतु अभी तक भी इस योजना के तहत मिलने वाली राशी जारी नहीं की गई है। इसी तरह विधायकों को अपने विधानसभा क्षेत्र में विकास कार्यों के लिए एक करोड़ रुपए देने की भाजपा सरकार की घोषणा अभी तक महज घोषणा ही है। डी-प्लान के तहत मिलने वाली राशि पिछली बार अधिकारियों की लापरवाही के कारण लैप्स हो गई थी। इसी बार भी अधिकारी इस बारे में गंभीर नहीं हैं। मुख्य मुद्दों सहित अनेक मांगों को लेकर वे बार-बार अधिकारियों, मंत्रियों तथा मुख्यमंत्री को पत्र लिख रही हैं। परंतु कोई सुनवाई नहीं हो रही। खट्टर सरकार हर मोर्चे पर विफल साबित होती जा रही है।
bho_Deva hin_Deva